Source: https://filippastorek.blog.sme.sk/c/441808/otvoreny-list-medicinskej-riaditelke-procare.html
Timestamp: 2017-10-19 01:28:40+00:00

Document:
Otvorený list medicínskej riaditeľke ProCare - Filip Pastorek (blog.sme.sk)
Autor: Filip Pastorek | 13.12.2016 o 19:06 | (upravené 4.2.2017 o 20:12) Karma článku: 11,37 | Prečítané: 3856x
Vážená pani MUDr. Ivana Revayová, MPH, MBA!
Kontaktujem Vás ako pacient ProCare prostredníctvom tohto otvoreného listu adresovaného Vám ako medicínskej riaditeľke firmy ProCare, a. s., nakoľko iba tak je isté, že sa danej veci verejného pacientského záujmu budete priamo venovať ako pracovníčka v managemente tejto firmy a nebudete tým poverovať koncových pracovníkov, ktorí dookola omieľajú to isté: „Bez kartového programu Vás proste k lekárovi objednať nevieme.“! Taktiež by som Vás rád informoval, že celú záležitosť už rieši Úrad Bratislavského samosprávneho kraja – odbor zdravotníctva, ktorý Vám v minulosti už udelil pokutu.
Viď medializácia danej problematiky:
Názorne vidíte vo viacerých odvysielaných reportážach TV Markíza, že objednať sa na lekárske vyšetrenie bez poplatku možné nie je. Prečo toto robíte ???!!!??? Čo tým sledujete? Všetko čo bolo v médiách doposiaľ odvysielané je založené na čistej pravde, nakoľko všetko je preukázané na skrytých záberoch figurantov, ktorí sa chceli objednať osobne na recepcii ProCare bez poplatku ako odporúčate, keď pacient nechce platiť za objednanie a neobjednali ste ich ani osobne na recepcii !!!
Otvorený list Vám adresujem v súvislosti s nelegitímnym vyberaním nezákonných poplatkov v spojitosti s objednávacím procesom súvisiacim s poskytovaním zdravotnej starostlivosti a to konkrétne v zmysle ustanovenia § 3, odsek 4.), písmeno a) zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti. Zdôrazňujem, že neoddeliteľnou súčasťou zdravotného výkonu je aj objednanie poistenca na vyšetrenie vrátane objednania na konkrétny čas v zmysle ustanovenia § 3, odsek 4.), písmeno a) zákona č. 577/2004 Z. z..
Polikliniky ProCare sú zmluvným poskytovateľom zdravotnej starostlivosti všetkých zdravotných poisťovní.
Spoločnosť SI Medical, s. r. o. (NsP ProCare Medissimo) a spoločnosť ProSanus, a. s. (ProCare Central) sú zmluvnými poskytovateľmi zdravotnej starostlivosti ZP Dôvera, ktorá lekárske vyšetrenia v mojom prípade plne uhradila.
Konkrétne môj otvorený list smeruje voči poliklinike ProCare Central (ProSanus, a. s.) a NsP ProCare Medissimo (SI Medical, s. r. o.) v súvislosti s vytváraním nezákonnej poplatkovej bariéry v poskytovaní zdravotnej starostlivosti, ktorá je v danom prípade plne hradená z finančných zdrojov verejného zdravotného poistenia, nakoľko ProCare Central (ProSanus, a. s.) a NsP ProCare Medissimo (SI Medical, s. r. o.) sú zmluvné zdravotnícke zariadenia zdravotnej poisťovne Dôvera zdravotná poisťovňa, a. s., ktorej som ja poistencom a ktorá za mňa poskytnutú zdravotnú starostlivosť ako jej poistenca plne hradí.
Boli odomňa nezákonným spôsobom pod hrozbou neposkytnutia zdravotnej starostlivosti, ktorá je plne hradená z finančných zdrojov verejného zdravotného poistenia, vybrané tieto poplatky v súvislosti s objednávacím procesom súvisiacim s poskytovaním zdravotnej starostlivosti v zmysle ustanovenia § 3, odsek 4.), písmeno a) zákona č. 577/2004 Z. z., ktorý je súčasťou úhrady vyšetrenia zdravotnou poisťovňou a za objednanie podľa tohto ustanovenia peniaze pýtať nesmiete.
Pacient je vydieraný neposkytnutím zdravotnej starostlivosti v prípade neuhradenia poplatku za objednanie. Celkom ste ma (firma) neoprávnene ošklbali o 365,00 EUR !!!
V súvislosti s týmto otvoreným listom sa právne opieram o ustanovenia zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, ktorého predmetom právnej úpravy je poskytovanie zdravotnej starostlivosti a služieb súvisiacich s poskytovaním zdravotnej starostlivosti, práva a povinnosti fyzických a právnických osôb pri poskytovaní zdravotnej starostlivosti vrátane výkonu štátnej správy na úseku zdravotnej starostlivosti.
Taktiež sa právne opieram o ustanovenia zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti, ktorého predmetom právnej úpravy je ustanoviť rozsah zdravotnej starostlivosti1) uhrádzanej na základe verejného zdravotného poistenia2) za podmienok ustanovených osobitnými predpismi3) a úhrady za služby súvisiace s poskytovaním zdravotnej starostlivosti.4)
1) § 2 ods. 1 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov
§ 8 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov
V zmysle ustanovenia § 3, odsek 4.), písmeno a) zákona č. 577/2004 Z. z. je neoddeliteľnou súčasťou zdravotného výkonu aj objednanie poistenca na vyšetrenie vrátane objednania na konkrétny čas.
Prečo ProCare objednáva k nezmluvným lekárom bez kartového programu a k zmluvným iba s kartovým programom?
Pokiaľ sa chce pacient objednať do nejakého zdravotníckeho zariadenia ProCare k lekárovi, ktorý nemá uzatvorený zmluvu s príslušnou zdravotnou poisťovňou pacienta, tak ProCare nepodmieňuje objednanie a poskytnutie zdravotnej starostlivosti zakúpením kartového programu celoročnej zdravotnej starostlivosti a pacient si uhradí iba poskytnutie zdravotnej starostlivosti, avšak je to iba zopár nezmluvných ambulancii, ktoré nemajú zmluvu so ZP.
Je zrejmé, že zdravotná poisťovňa nezaplatí za 15 min vyšetrenie 50,00 EUR ako pacient u nezmluvného lekára, ale podstatne menej / približne 5 EUR, zjavne preto sa ProCare rozhodol si to kompenzovať nezákonnými poplatkami za manažment klienta v súvislosti s činnosťou komplexného manažmentu klienta pri poskytovaní zdravotnej starostlivosti v Sieti zdravotníckych zariadení ProCare, ktorého úlohou je „vykonávať rezervácie voľných termínov poskytnutia zdravotnej starostlivosti Klientovi a v mene Klientov vykonávať objednávky Klientov na poskytnutie Zdravotnej starostlivosti podľa I. článku Zmluvy o zabezpečovaní služieb a o manažmente pri poskytovaní zdravotnej starostlivosti“.
Je zrejmé, že objednanie pacienta na vyšetrenie k lekárovi, ktorý nemá uzatvorenú zmluvu so zdravotnou poisťovňou prebieha rovnakým spôsobom ako objednanie pacienta na vyšetrenie k zmluvnému lekárovi zdravotnej poisťovne, avšak predsa je tu jeden rozdiel. Vyšetrenie u nezmluvného lekára si prirodzene hradí pacient a ProCare ho k nemu objedná bez potreby kartového programu celoročnej zdravotnej starostlivosti, naopak vyšetrenie u zmluvného lekára za pacienta – v danom prípade za poistenca uhradí jeho zdravotná poisťovňa, lenže ProCare objednanie podmieňuje zakúpením kartového programu celoročnej zdravotnej starostlivosti, ale prečo to vlastne robí?
Je zrejmé, že úhrada zdravotnej poisťovne nie taká vysoká ako úhrada pacienta za vyšetrenie – samoplatcu, preto zjavne ProCare podmieňuje vyšetrenia v zazmluvnených ambulanciách so ZP nezákonnými poplatkami, aby si to nejakým spôsobom vykompenzoval do svojej vysnívanej ceny práce.
Dôkaz vyplýva zo skutočnosti, že pacienta objednajú k nezmluvnému lekárovi bez kartového programu, kde si pacient ako samoplatca zaplatí vyšetrenie a k zmluvnému lekárovi, kde vyšetrenie platí nelukratívnou sumou zdravotná poisťovňa – tak tam pacienta objednanú iba za poplatok.
Uvedenú skutočnosť preukazuje aj fakt, že pokiaľ chce pacient ísť na MR, CT, RTG vyšetrenie – tak stačí, keď si zakúpi za 1,00 EUR kartový program OPEN. Je zrejmé, že ProCare takto koná z dôvodu, že tieto vyšetrenia so honorované zo strany zdravotných poisťovní lukratívnejšou sumou ako napríklad gastroenterologické vyšetrenie, kde ProCare podmieňuje vyšetrenie kartovým program za niekoľko stoviek eur.
Pevne verím, že som vyššie zrozumiteľnou formou vysvetlil, čo je zjavnou podstatou tzv. kartových programov celoročnej zdravotnej starostlivosti.
ProCare, a. s. mi v písomnom stanovisku dňa 05. 02. 2016 a 10. 02. 2016 uviedol, že spoločnosť ProCare, a. s. nie je poskytovateľom zdravotnej starostlivosti, čo je v priamom rozpore s I. článkom, odsek 2.) Všeobecných podmienok (ďalej len „Podmienky“) poskytovania zdravotnej starostlivosti v sieti zdravotníckych zariadení ProCare – verzia PC042015, ktoré sú neoddeliteľnou súčasťou /nezákonným spôsobom a pod hrozbou neposkytnutia zdravotnej starostlivosti/ uzatvorenej Zmluvy o zabezpečovaní služieb a o manažmente pri poskytovaní zdravotnej starostlivosti zo dňa 24. 08. 2015, kde sa jasne hovorí, že poskytovateľom zdravotnej starostlivosti je spoločnosť ProCare.
ProCare, a. s. tvrdí, že kartový program osobnej starostlivosti (predtým celoročnej zdravotnej starostlivosti) nie je podmienkou pri osobnom objednaní sa na vyšetrenie na recepcii polikliniky, čo však nie je pravda, ako dôkaz prikladám hypertextové prepojenie na reportáž TV Markíza, kde sa preukázalo so skrytou kamerou kde sa pacientka chcela objednať osobne na recepcii polikliniky na lekárske vyšetrenie bez kartového programu:
http://www.tvnoviny.sk/domace/1819816_procare-tvrdi-ze-poplatky-uz-nevybera-skrytou-kamerou-sme-zistili-opak.
V zmysle ustanovenia § 3, odsek 4.), písmeno a) zákona č. 577/2004 Z. z. je neoddeliteľnou súčasťou zdravotného výkonu aj objednanie poistenca na vyšetrenie vrátane objednania na konkrétny čas, preto nie je možné účtovať poplatok za objednanie sa na vyšetrenie u poskytovateľa zdravotnej starostlivosti.
Verím, že tento môj list prijmete s pochopením ako prejav vyjasnenia sporných otázok a všetky nedobrovoľne uhradené poplatky bezprostredne vrátite. Už 05. a 10. 02. 2016 som Vám jednoznačne dal najavo, že o žiadne kartové programy záujem nemám, avšak na recepcii poliklinika ma ošetriť bez kartového programu odmietli! Nielen mňa, prebehlo už viacero medializácii o tom ako sa správate k vlastným pacientom za ktorých platí zdravotná poisťovňa a ešte by ste chceli pýtať peniaze aj od pacientov!
S úctou nespokojný pacient Filip Pastorek

References: § 3
 § 3
 § 3
 § 2

§ 8
 § 3
 § 3